RO
L 214/64
Jurnalul Oficial al Uniunii Europene
31.8.2023
1.3.
Marcarea componentelor din plastic Începând cu 20 iunie 2025, componentele din plastic mai grele de 50 g trebuie marcate prin specificarea tipului de polimer cu ajutorul simbolurilor standard sau al termenilor abreviați adecvați, încadrați între semnele de punctuație „>” și „<”, după cum se specifică în standardele disponibile.
Marcajul trebuie să fie lizibil.
Componentele din plastic sunt exceptate de la cerințele de marcare dacă sunt îndeplinite următoarele condiții: (i)
marcarea nu este posibilă din cauza formei sau a mărimii;
(ii) marcarea ar avea un impact asupra performanței sau a funcționalității componentei din plastic; (iii) marcarea nu este posibilă din cauza metodei de turnare.
Nu este necesară marcarea în cazul următoarelor componente din plastic: (i)
ambalaje, bandă, etichete și folii extensibile;
(ii) cablaje, cabluri și conectori, piese din cauciuc și orice altă componentă în cazul căreia dimensiunea suprafeței pentru marcaj nu permite aplicarea unui marcaj cu dimensiune lizibilă; (iii) ansambluri de PCB, plăci de PMMA, componente optice, componente pentru descărcarea electrostatică, componente împotriva interferenței magnetice, difuzoare; (iv) piese transparente în cazul cărora marcarea ar împiedica îndeplinirea funcției piesei respective.
1.4.
Cerințe privind reciclabilitatea Începând cu 20 iunie 2025: (1) fără a aduce atingere dispozițiilor de la articolul 15 alineatul (1) din Directiva 2012/19/UE a Parlamentului European și a Consiliului (2), producătorii, importatorii sau reprezentanții lor autorizați trebuie să pună la dispoziție, pe un site cu acces liber, informațiile privind demontarea necesare pentru accesarea oricăreia dintre componentele produselor menționate la punctul 1 din anexa VII la Directiva 2012/19/UE; (2) informațiile menționate la punctul 1 trebuie să includă succesiunea etapelor de demontare, precum și sculele sau tehnologiile necesare pentru accesarea componentelor vizate; (3) informațiile menționate la punctul 1 trebuie să fie disponibile timp de cel puțin 15 ani de la introducerea pe piață a ultimei unități a unui anumit model de produs.
2.
CERINȚE DE INFORMARE Începând cu 20 iunie 2025: (1) Producătorii, importatorii sau reprezentanții autorizați trebuie să furnizeze în cadrul documentației tehnice și să facă publice pe site-ul cu acces liber al producătorului, al importatorului sau al reprezentantului autorizat următoarele informații: (a) compatibilitatea cu cartelele de memorie detașabile, dacă există; (b) intervalul de greutate orientativ al următoarelor materii prime critice și materiale relevante din punctul de vedere al mediului: (i)
cobaltul din baterie (interval de greutate: sub 2 g, între 2 g și 5 g, peste 5 g);
(ii) tantalul din condensatoare (interval de greutate: sub 0,05 g, între 0,05 g și 0,2 g, peste 0,2 g); (iii) neodimul din difuzoare, motoare pentru vibrații și alți magneți (interval de greutate: sub 0,05 g, între 0,05 g și 0,2 g, peste 0,2 g); (iv) aurul din toate componentele (interval de greutate: sub 0,02 g, între 0,02 g și 0,1 g, peste 0,1 g); (c) valoarea indicativă a gradului de reciclabilitate Rcyc; (2) Directiva 2012/19/UE a Parlamentului European și a Consiliului din 4 iulie 2012 privind deșeurile de echipamente electrice și electronice (DEEE) (JO L 197, 24.7.2012, p. 38).